CELEX: 32013R0797
Language: lt
Date: 2013-08-21 00:00:00
Title: 2013 m. rugpjūčio 21 d. Komisijos įgyvendinimo reglamentas (ES) Nr. 797/2013 dėl leidimo naudoti preparatą Enterococcus faecium NCIMB 11181 kaip auginti ir penėti skirtų veršelių ir nujunkytų paršelių pašarų priedą (leidimo turėtojas – Chr. Hansen A/S ) ir kuriuo panaikinamas Reglamentas (EB) Nr. 1333/2004  Tekstas svarbus EEE

22.8.2013   
            
            
               LT
            
            
               Europos Sąjungos oficialusis leidinys
            
            
               L 224/6
            
         KOMISIJOS ĮGYVENDINIMO REGLAMENTAS (ES) Nr. 797/2013
   2013 m. rugpjūčio 21 d.
   dėl leidimo naudoti preparatą Enterococcus faecium NCIMB 11181 kaip auginti ir penėti skirtų veršelių ir nujunkytų paršelių pašarų priedą (leidimo turėtojas – Chr. Hansen A/S) ir kuriuo panaikinamas Reglamentas (EB) Nr. 1333/2004
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
   kadangi:
   
               (1)
            
            
               Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo pagrindas bei tvarka. Minėto reglamento 10 straipsnyje numatyta, kad reikia iš naujo įvertinti priedus, kuriuos leista naudoti remiantis Tarybos direktyva 70/524/EEB (2);
            
         
               (2)
            
            
               pagal Direktyvą 70/524/EEB Komisijos reglamentu (EB) Nr. 1333/2004 (3) buvo suteiktas neterminuotas leidimas naudoti preparatą Enterococcus faecium NCIMB 11181 kaip auginti ir penėti skirtų veršelių ir nujunkytų paršelių pašarų priedą. Vėliau pagal Reglamento (EB) Nr. 1831/2003 10 straipsnio 1 dalies b punktą šis preparatas įtrauktas į Europos Sąjungos pašarų priedų registrą kaip esamas produktas;
            
         
               (3)
            
            
               vadovaujantis Reglamento (EB) Nr. 1831/2003 10 straipsnio 2 dalimi kartu su to reglamento 7 straipsniu, buvo pateiktas prašymas iš naujo įvertinti šį preparatą kaip auginti ir penėti skirtų veršelių ir nujunkytų paršelių pašarų priedą ir priskirti priedą prie priedų kategorijos „zootechniniai priedai“. Kartu su prašymu pateikti duomenys ir dokumentai, kurių reikalaujama pagal Reglamento (EB) Nr. 1831/2003 7 straipsnio 3 dalį;
            
         
               (4)
            
            
               Europos maisto saugos tarnyba (toliau – Tarnyba) 2012 m. vasario 1 d. nuomonėje (4) padarė išvadą, kad siūlomomis naudojimo sąlygomis preparatas Enterococcus faecium NCIMB 11181 nedaro nepageidaujamo poveikio gyvūnų sveikatai, žmonių sveikatai arba aplinkai ir kad jį naudojant gali būti pagerinti auginti ir penėti skirtų veršelių ir nujunkytų paršelių zootechniniai rodikliai. Tarnyba nemano, kad reikia nustatyti konkrečius stebėsenos po pateikimo rinkai reikalavimus. Be to, ji patvirtino pašarų priedo pašaruose analizės metodo taikymo ataskaitą, kurią pateikė Reglamentu (EB) Nr. 1831/2003 įsteigta etaloninė laboratorija;
            
         
               (5)
            
            
               preparato Enterococcus faecium NCIMB 11181 vertinimas rodo, kad Reglamento (EB) Nr. 1831/2003 5 straipsnyje nustatytos leidimo suteikimo sąlygos yra įvykdytos. Taigi, kaip nurodyta šio reglamento priede, turėtų būti suteiktas leidimas naudoti minėtą preparatą;
            
         
               (6)
            
            
               kadangi naujas leidimas suteikiamas pagal Reglamentą (EB) Nr. 1831/2003, Reglamentas (EB) Nr. 1333/2004 turėtų būti panaikintas;
            
         
               (7)
            
            
               kadangi saugos sumetimais nebūtina neatidėliotinai taikyti leidimo sąlygų pakeitimų, tikslinga numatyti pereinamąjį laikotarpį turimoms priedų, premiksų ir kombinuotųjų pašarų, kuriuose yra šio preparato, atsargoms sunaudoti, kaip nustatyta Reglamentu (EB) Nr. 1333/2004;
            
         
               (8)
            
            
               šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Priede nurodytą preparatą, priklausantį priedų kategorijai „zootechniniai priedai“ ir funkcinei grupei „žarnyno floros stabilizatoriai“, leidžiama naudoti kaip gyvūnų pašarų priedą tame priede nustatytomis sąlygomis.
   2 straipsnis
   Reglamentas (EB) Nr. 1333/2004 panaikinamas.
   3 straipsnis
   Priede nurodytą preparatą ir pašarus, kurių sudėtyje yra šio preparato ir kurie buvo pagaminti ir paženklinti iki 2014 m. kovo 11 d. laikantis taisyklių, taikytų iki 2013 m. rugsėjo 11 d., galima toliau teikti rinkai ir naudoti tol, kol pasibaigs turimos atsargos.
   4 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. rugpjūčio 21 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 268, 2003 10 18, p. 29.
   
      (2)  OL L 270, 1970 12 14, p. 1.
   
      (3)  OL L 247, 2004 7 21, p. 11.
   
      (4)  EFSA leidinys 2012 m.; 10(2):2574.
   
      PRIEDAS
      
                  Priedo identifikavimo numeris
               
               
                  Leidimo turėtojo pavadinimas
               
               
                  Priedas
               
               
                  Sudėtis, cheminė formulė, aprašymas, analizės metodas
               
               
                  Gyvūno rūšis arba kategorija
               
               
                  Didžiausias amžius
               
               
                  Mažiausias kiekis
               
               
                  Didžiausias kiekis
               
               
                  Kitos nuostatos
               
               
                  Leidimo galiojimo terminas
               
            
                  KSV kilograme visaverčio pašaro, kurio drėgnis yra 12 %
               
            
                  
                     Zootechninių priedų kategorija. Funkcinė grupė: žarnyno floros stabilizatoriai
                  
               
            
                  4b1708
               
               
                  
                     Chr. Hansen A/S
                  
               
               
                  
                     Enterococcus faecium
                  
                  (NCIMB 11181)
               
               
                  
                               
                           
                           
                              
                                 Priedo sudėtis
                              
                              Preparatas Enterococcus faecium (NCIMB 11181), kurio sudėtyje yra ne mažiau kaip:
                              
                                           
                                       
                                       
                                          kieto pavidalo: 5 × 1010 KVS/g priedo;
                                       
                                    
                                           
                                       
                                       
                                          kieto, vandenyje tirpaus pavidalo: 2 × 1011 KSV/g priedo.
                                       
                                    
                        
                               
                           
                           
                              
                                 Veikliosios medžiagos apibūdinimas
                              
                              Gyvybingos ląstelės Enterococcus faecium (NCIMB 11181).
                           
                        
                               
                           
                           
                              
                                 Analizės metodas
                                  (1)
                              
                              Skaičiavimas: taikant paskleidimo ant plokštelės metodą ir naudojant tulžies eskulino azido agarą (EN 15788).
                              Nustatymas: impulsinė lauko gelių elektroforezė (PFGE).
                           
                        
               
                  Auginti ir penėti skirti veršeliai
               
               
                  6 mėnesių
               
               
                  5 × 108
                  
               
               
                  —
               
               
                  
                              1.
                           
                           
                              Priedo ir premikso naudojimo taisyklėse nurodyti laikymo sąlygas, stabilumą granuliuojant ir vandenyje.
                           
                        
                              2.
                           
                           
                              Gali būti naudojami pieno pakaitaluose auginti ir penėti skirtiems veršeliams.
                           
                        
                              3.
                           
                           
                              Nujunkytiems paršeliams, kurių svoris neviršija 35 kg.
                           
                        
                              4.
                           
                           
                              Mažiausia rekomenduojama dozė:
                              
                                          —
                                       
                                       
                                          auginti ir penėti skirtiems veršeliams: 2 × 1010 KSV/kg visaverčio pašaro,
                                       
                                    
                                          —
                                       
                                       
                                          nujunkytiems paršeliams: 1 × 1010 – 2 × 1010 KSV/kg visaverčio pašaro.
                                       
                                    
                        
                              5.
                           
                           
                              Vandenyje tirpaus pavidalo preparatas gali būti naudojamas nujunkytiems paršeliams skirtame geriamajame vandenyje, mažiausia rekomenduojama dozė – 1 × 1010 – 2 × 1010 KSV/l.
                           
                        
                              6.
                           
                           
                              Naudotojų sauga: tvarkant produktą reikia dėvėti kvėpavimo takų apsaugos priemones, saugos akinius ir mūvėti pirštines.
                           
                        
               
                  2023 m. rugsėjo 11 d.
               
            
                  Paršeliai (nujunkyti)
               
               
                  —
               
               
                  5 × 108
                  
               
               
                  —
               
            
         (1)  Išsamų analizės metodų aprašymą galima rasti etaloninės pašarų priedų laboratorijos svetainėje www.irmm.jrc.be/eurl-feed-additives.